DJEČJI VRTIĆI BUBAMARA – SCUOLE DELL' INFANZIA COCCINELLA
KLASA: 007-04/26-01/01
URBROJ: 2163-24-1-26-01
U Ližnjanu, 2. listopada 2026. godine
Na temelju članka 11. Zakona o pravu na pristup informacijama („Narodne novine“, broj 25/13, 85/15 i 69/22), Dječji vrtići Bubamara – Scuole dell' infanzia Coccinella upućuju:
                                                                           JAVNI POZIV
za sudjelovanje u savjetovanju s javnošću u postupku donošenja Odluke o izmjeni i dopuni    Statuta Dječjih vrtića Bubamara – Scuole dell' infanzia Coccinella
Pozivaju se predstavnici zainteresirane javnosti, roditelji, stručna javnost te svi građani Općine Ližnjan-Lisignano da se uključe u postupak savjetovanja o Nacrtu Odluke o izmjenama i dopunama Statuta Dječjih vrtića Bubamara – Scuole dell' infanzia Coccinella. 
Razlozi donošenja akta i ciljevi koji se žele postići:
Predloženim izmjenama i dopunama Statuta vrši se usklađivanje općeg akta Ustanove s aktualnim izmjenama Zakona o predškolskom odgoju i obrazovanju te Zakona o ustanovama. Izmjene obuhvaćaju formalno-pravno usklađivanje terminologije (uvođenje naziva „kurikul“), upis novih područnih jedinice u Šišanu, uvođenje mogućnosti elektroničkih upisa putem nacionalnog sustava e-Upisi, te redefiniranje uvjeta za imenovanje ravnatelja i vršitelja dužnosti ravnatelja sukladno važećim propisima.
Rok za podnošenje prijedloga i mišljenja:
Savjetovanje s javnošću provodi se u trajanju od 30 dana, u razdoblju od 2. listopada 2026. do 2. studenog 2026. godine.
Način sudjelovanja u savjetovanju:
Svoje prijedloge, primjedbe i komentare na predloženi Nacrt akta možete dostaviti isključivo putem priloženog Obrasca za sudjelovanje u savjetovanju.
Popunjeni obrazac potrebno je u navedenom roku dostaviti:
• Putem elektroničke pošte na adresu: info@dv-bubamara.hr s naznakom predmeta: „Savjetovanje s javnošću – Statut“.
• Ili zemaljskom poštom / osobno na adresu: Dječji vrtići Bubamara, Krasa 7, 52204 Ližnjan.
Po završetku savjetovanja, sve pristigle primjedbe bit će razmotrene, a na mrežnim stranicama Vrtića objavit će se Izvješće o provedenom savjetovanju s javnošću najkasnije do 10. studenog 2026. godine.
Prilozi uz ovaj poziv (dostupni za preuzimanje na poveznici):
1. Prijedlog  Odluke o izmjenama i dopunama Statuta
2. Obrazac za sudjelovanje javnosti u savjetovanju
                                                                                                                                                          Ravnateljica
